title: Регламент за изпълнение (ЕС) № 1343/2013 на Съвета от 12 декември 2013 година за налагане на окончателно антидъмпингово мито върху вноса на пероксосулфати (персулфати) с произход от Китайската народна република след провеждането на преразглеждане с оглед изтичане на срока на действие на мерките съгласно член 11, параграф 2 от Регламент (ЕО) № 1225/2009

text:
               17.12.2013

               BG

               Официален вестник на Европейския съюз

               L 338/11

         РЕГЛАМЕНТ ЗА ИЗПЪЛНЕНИЕ (ЕС) № 1343/2013 НА СЪВЕТА
   от 12 декември 2013 година
   за налагане на окончателно антидъмпингово мито върху вноса на пероксосулфати (персулфати) с произход от Китайската народна република след провеждането на преразглеждане с оглед изтичане на срока на действие на мерките съгласно член 11, параграф 2 от Регламент (ЕО) № 1225/2009
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния регламент“), и по-специално член 9, параграф 4 и член 11, параграфи 2, 5 и 6 от него,
   като взе предвид предложението на Европейската комисия след консултации с Консултативния комитет,
   като има предвид, че:
   A.   ПРОЦЕДУРА

   1.   Действащи мерки

               (1)

               С Регламент (ЕО) № 1184/2007 на Съвета (2) беше наложено окончателно антидъмпингово мито върху вноса на персулфати с произход от Китайската народна република („КНР“), Тайван и Съединените американски щати („първоначалното разследване“ и „първоначалните мерки“). Мерките спрямо КНР бяха под формата на адвалорно мито от 71,8 % за всички дружества с изключение на двама китайски производители износители, за които бяха определени индивидуални мита.

         2.   Започване на преразглеждане с оглед изтичането на срока на действие на мерките

               (2)

               На 10 октомври 2012 г. Комисията обяви с известие („известието за започване на процедура“) (3), публикувано в Официален вестник на Европейския съюз, започването на преразглеждане с оглед изтичане на срока на действие на антидъмпинговите мерки, приложими към вноса на персулфати с произход от КНР.

               (3)

               Преразглеждането беше започнато след обосновано искане, подадено от двама европейски производители, RheinPerChemie GmbH & Co. KG и United Initiators GmbH & Co. KG („заявителите“), които представляват 100 % от общото производство на персулфати в Съюза.

               (4)

               Като основание за искането беше посочено, че изтичането на срока на действие на мерките по всяка вероятност ще доведе до повторно възникване на дъмпинга и вредата за промишлеността на Съюза.

         3.   Разследване

   3.1.   Разследван период в рамките на преразглеждането и разглеждан период

               (5)

               Разследването относно продължаването или повторното възникване на дъмпинга обхвана периода от 1 октомври 2011 г. до 30 септември 2012 г. („разследван период в рамките на преразглеждането“, или „РПП“). Проучването на тенденциите, които са от значение за оценката на вероятността за продължаване или повторно възникване на вредата, обхвана периода от 1 януари 2009 г. до края на РПП („разглеждания период“).

         3.2.   Страни, засегнати от разследването

               (6)

               Заявителите, производителите износители в КНР, несвързаните вносители и ползвателите, за които се знаеше, че са засегнати, както и производителите в евентуалните държави, които можеха да бъдат избрани за държава аналог, и представителите на КНР бяха официално уведомени от Комисията за започване на преразглеждането с оглед изтичането на срока на действие на мерките. На заинтересованите страни беше предоставена възможност да представят писмено становищата си и да поискат да бъдат изслушани в срока, посочен в известието за започване на процедурата.

               (7)

               Предвид потенциално големия брой производители износители в КНР и несвързани вносители в Съюза, имащи отношение към разследването, в известието за започване на процедурата беше предвидено изготвяне на извадка в съответствие с член 17 от основния регламент. За да може Комисията да реши дали е необходима извадка и ако тя е необходима — съответно да я изготви, съгласно член 17 от основния регламент горепосочените страни бяха приканени да заявят интереса си в срок до 15 дни от публикуване на известието за започване на процедурата и да предоставят на Комисията поисканата в известието информация.

               (8)

               Нито един от вносителите не заяви своя интерес.

               (9)

               Само един производител износител от КНР отговори на въпросника. Поради това не беше необходимо да се изготвя извадка от производители износители.

               (10)

               Комисията изпрати въпросници до всички страни, за които беше известно, че са засегнати, както и до онези, които заявиха своя интерес в сроковете, посочени в известието за започване на процедурата. Отговори бяха получени от двама производители от Съюза, един производител износител в КНР и един производител в Турция, която се счита за потенциална държава аналог.

               (11)

               Комисията издири и провери цялата информация, която сметна за необходима за определяне на вероятността от продължаване или повторно възникване на дъмпинга и на произтичащата от него вреда, както и за преценка на интереса на Съюза. Бяха извършени проверки на място в обектите на следните дружества:

                           а)

                              производители от Съюза

                                       —

                                       RheinPerChemie GmbH & Co. KG, Германия

                                       —

                                       United Initiators GmbH & Co. KG, Германия

                           б)

                              Производител износител в КНР

                     United Initiators (Shanghai) Co., Ltd., Шанхай (4)

         Б.   РАЗГЛЕЖДАН ПРОДУКТ И СХОДЕН ПРОДУКТ

               (12)

               Разглежданият продукт е същият като този, обхванат от първоначалното разследване, а именно пероксосулфати (персулфати), в това число калиев пероксимоносулфат сулфат („разглеждан продукт“), понастоящем класирани в кодове по КН 2833 40 00 и ex 2842 90 80.

               (13)

               Разглежданият продукт се използва като инициатор или окислител в редица приложения. Например, използва се като инициатор на полимеризация при производството на полимери, ецващ реактив при производството на печатни платки, за козметика за коса, при обезскробване на текстил, в производството на хартия, като средство за почистване на зъбни протези и като дезинфектант.

               (14)

               Както и при първоначалното разследване, при настоящото разследване се потвърди, че разглежданият продукт и продуктът, произвеждан и продаван на вътрешния пазар на КНР, както и продуктът, произвеждан и продаван от промишлеността на Съюза на пазара на Съюза, имат едни и същи основни физически и технически характеристики, както и еднакви основни приложения и следователно се считат за сходни продукти по смисъла на член 1, параграф 4 от основния регламент.

         В.   ВЕРОЯТНОСТ ОТ ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ДЪМПИНГА

   1.   Общи бележки

               (15)

               В съответствие с член 11, параграф 2 от основния регламент беше проучено дали към момента съществува дъмпинг и дали има вероятност дъмпингът да продължи или да възникне повторно при евентуално изтичане на срока на действащите мерки върху вноса на някои стоки от КНР.

               (16)

               Както се обяснява в съображение 9, само един китайски производител износител оказа съдействие на разследването, като той не е изнасял разглеждания продукт за Съюза по време на РПП. Както се посочва по-долу в съображение 22 и както се обяснява подробно в съображения 51 — 53, разследването показа, че на практика целият внос от КНР по време на РПП е извършен от единия износител, като при първоначалното разследване за този внос беше установено, че не е дъмпингов, и съответно той не е предмет на настоящото преразглеждане. Поради това в този случай не беше възможно да се направи анализ на дъмпинга.

         2.   Развитие на вноса, в случай че мерките бъдат отменени

               (17)

               С цел да се оцени вероятността от повторно възникване на дъмпинга под внимание бяха взети информацията, предоставена от съдействащия китайски производител износител, информацията, събрана в съответствие с член 18 от основния регламент, както и наличните факти по отношение на несъдействащите производители износители. Наличните факти бяха открити в искането за преразглеждане с оглед изтичане на срока на действие на антидъмпинговите мерки, в информацията, публикувана в рамките на преразглеждане с оглед изтичане на срока, започнато през март 2013 г. от Съединените американски щати (САЩ) (5), в статистическите данни, с които разполага Комисията, т.е. месечните данни, които са предоставени от държавите членки съгласно член 14, параграф 6 от основния регламент („базата данни по член 14, параграф 6“) и в данните за вноса на Евростат.

         а)   Цени и обем на вноса в Съюза от КНР и други трети държави

               (18)

               Наличните данни в разследването показват, че на практика целият внос от КНР по време на РПП е извършен от един китайски износител, за когото при първоначалното разследване (6) не беше установен дъмпинг. Поради това този внос не е предмет на антидъмпингови мерки. Цените на този внос са останали по-ниски от цените на промишлеността на Съюза по време на посочения период.

               (19)

               Въпреки факта, че цените на китайския внос в Съюза са нараснали с 29 % през разглеждания период, те са били все пак ниски и са подбивали цените на промишлеността на Съюза през РПП. Продажните цени на промишлеността на Съюза на пазара на Съюза също са се увеличили, но с по-слабо изразено покачване от 7 %.

               (20)

               Единственият съдействащ китайски износител, който подлежи на настоящите антидъмпингови мерки, не е изнасял разглеждания продукт за Съюза по време на РПП. Разследването показа обаче, че той е изнасял на дъмпингови цени за пазарите на трети страни, и че неговите цени са били дори по-ниски от тези на настоящия внос от КНР на пазара на Съюза. Това показва, че износителите от Китай продължават да извършват дъмпинг и че техните цени са ниски.

               (21)

               Пазарът на Съюза включва основно внос от три държави: Китай, Турция и САЩ, всяка от които представлява между 8 % и 10 % от пазарния дял, и двама производители от Съюза с пазарен дял от около 65 до 75 %. Разследването показа, че САЩ са продължили да присъстват на пазара на Съюза и са представлявали около една трета от общия внос по време на РПП. Вносните цени на САЩ са били средно с 10 % по-високи от вносните цени на КНР. Тази констатация, съчетана с наблюдаваното подбиване на цените на промишлеността на Съюза, показва, че китайският внос е продължил да упражнява натиск за намаляване на продажните цени в Съюза.

               (22)

               Както се посочва по-горе в съображение 18, китайският внос по време на РПП е бил осъществяван от един износител, за когото по време на първоначалното разследване е установено, че не извършва дъмпинг. Между 2009 г. и РПП обемът на този внос се е увеличил с 24 %, а съответният пазарен дял е нараснал от 8 % на 9,6 % от общото потребление на Съюза през същия период.

               (23)

               Следва да се припомни, че през периода 1995—2001 г. бяха наложени антидъмпингови мерки върху персулфатите от КНР. След отмяната на мерките обемът на вноса от КНР се е увеличил от под 200 тона през 2001 г. на над 4 000 тона през 2003 г., след което се е увеличил повече от два пъти на почти 9 000 тона през 2006 г. С други думи, за няколко години китайският внос е превзел повече от 20 % от пазара на Съюза. За периода 2003 — 2006 г. потреблението се е увеличило със 7 %, а китайският пазарен дял се е удвоил. Това показва, че при отсъствието на антидъмпингови мерки китайските износители са способни да заемат значителен пазарен дял на пазара на Съюза.

               (24)

               С оглед на горепосочените факти и съображения, по-специално реакцията на Китай на отмяната на мерките на пазара на Съюза през 2001 г., нивото на китайските цени по време на РПП и продължаващите дъмпингови практики на пазарите на трети държави, се счита, че съществува вероятност в краткосрочен план китайския внос на ниски цени да бъде подновен в големи количества на пазара на Съюза, ако настоящите мерки бъдат отменени.

         б)   Ценово поведение на китайските производители на други експортни пазари

               (25)

               Както беше посочено в съображение 16 по-горе, съдействащото китайско дружество не е изнасяло за Съюза по време на РПП и не беше възможно да се сравнят неговите нормални стойности на вътрешния пазар с експортните цени за Съюза. Беше направена оценка обаче, както е посочено в съображение 24 по-горе, на това дали износът на дружеството за трети страни е извършен на дъмпингови цени през РПП. Тъй като при първоначалното разследване на дружеството беше предоставено третиране като дружество, работещо в условията на пазарна икономика (ТУПИ), нормалната стойност беше определена въз основа на собствените му данни.

               (26)

               За трите вида на разглеждания продукт, за които продажбите на вътрешния пазар са били представителни и извършени при обичайни търговски условия, средните нормални стойности бяха определени въз основа на цените, заплатени от независими клиенти на вътрешния пазар. За един вид на продукта нормалната стойност трябваше да бъде конструирана въз основа на разходите за производство в съответствие с член 2, параграф 3 от основния регламент. Разходите на дружеството за производство и реализация, общите и административните разходи и печалбата, реализирана от продажби на вътрешния пазар при обичайни търговски условия, в съответствие с член 2, параграф 6 от основния регламент бяха използвани за определяне на нормалната стойност на този вид.

               (27)

               Сравнението между среднопретеглената нормална стойност и среднопретеглената експортна цена на база цена франко завод за трети държави, определена на база на представените и проверени данни, показва среднопретеглен дъмпингов марж в размер на 9,4 %.

               (28)

               По отношение на ценовото поведение наличието на антидъмпингови мерки в Индия и в САЩ също е ясна индикация за дъмпинговите практики от страна на китайските производители износители на други пазари.

         в)   Привлекателност на пазара на Съюза

               (29)

               Разследването показа, че съдействащото китайско дружество е изнасяло за широк кръг от трети държави като Бразилия, Индонезия, Малайзия, Южна Африка, Южна Корея, Тайван, Тайланд и Обединените арабски емирства. Експортните цени на съдействащото китайско дружество за трети пазари бяха сравнени с нивото на продажните цени на промишлеността на Съюза и с вносната цена за КНР по време на РПП на пазара на Съюза. Това сравнение показва, че съдействащият китайски износител значително е подбивал цените (в размер до 40 %) на промишлеността на Съюза по време на РПП.

               (30)

               Този анализ показва, от една страна, че цените на пазара на Съюза са по-високи и следователно той е много привлекателен и, от друга страна, че цените, предложени от други китайски износители са по-ниски от цената в момента на китайския внос на пазара на Съюза.

               (31)

               Също така следва да се отбележи, че нормалните стойности на съдействащото дружество по време на РПП са били като цяло по-ниски от продажните цени на промишлеността на Съюза. Това потвърждава привлекателността на пазара на Съюза, тъй като той очевидно би генерирал по-високи печалби за китайските производители. Ниското равнище на цените в Китай изглежда не е поради някаква друга причина, а поради големия капацитет и предлагане на разглеждания продукт.

               (32)

               Както се посочва по-горе в съображение 28, някои пазари на трети държави, като САЩ и Индия, са станали по-малко привлекателни за китайските износители поради съществуването на антидъмпингови мерки. Освен това е установено, че в относително изражение другите пазари на трети държави предлагат по-ниски цени, отколкото пазара на Съюза. По отношение на другите пазари на трети държави, на които няма мерки — там доставките се осъществяват от предприятия, които се намират на тези пазари, поради което евентуалният свободен капацитет в КНР по всяка вероятност ще бъде използван за износ за пазара на Съюза.

               (33)

               Въз основа на горепосоченото се очаква китайският внос да бъде подновен в по-големи обеми и да упражнява по-голям ценови натиск върху пазара на Съюза, ако настоящите мерки бъдат отменени.

         г)   Производствен капацитет и свръхкапацитет, които могат да се използват за износ

               (34)

               В съответствие с член 18 от основния регламент и при липсата на друга налична информация, анализът на свободния капацитет в КНР се основава на наличните факти, а именно ограничената информация, предоставена от съдействащия китайски производител износител относно състоянието на пазара в КНР, от промишлеността на Съюза и на публично достъпната информация на нивото на петима основни производители, идентифицирани в КНР, и данните, събрани на етапа на започването на процедурата. Беше установено, че информацията, предоставена от тези източници, е последователна.

               (35)

               Въз основа на тази информация се приема, че в КНР е наличен над 100 хиляди тона производствен капацитет, което представлява около три пъти обема на потреблението на Съюза през РПП.

               (36)

               Въз основа на степента на използване на производствения капацитет на съдействащия производител бе направен изводът, че има потенциално значителен наличен капацитет в КНР, който може да бъде използван за увеличаване на производството и пренасочването му към пазара на Съюза, ако се допусне срокът на действие на антидъмпинговите мерки да изтече.

         д)   Заключение относно вероятността за повторно възникване на дъмпинга

               (37)

               С оглед на гореизложеното се стигна до извода, че съществува вероятност дъмпингът да се повтори, ако се допусне срокът на действие на настоящите мерки да изтече. По-специално равнището на нормалните стойности, установени в Китай, дъмпинговото поведение от страна на съдействащия производител на пазарите на трети държави, съществуването на антидъмпингови мерки спрямо китайските износители в Индия и САЩ, привлекателността на пазара на Съюза в сравнение с други пазари и наличието на значителен производствен капацитет в КНР сочат, че има вероятност от повторно възникване на дъмпинга, в случай че съществуващите мерки бъдат отменени.

         Г.   СЪСТОЯНИЕ НА ПАЗАРА НА СЪЮЗА

   1.   Определяне на промишлеността на Съюза

               (38)

               В настоящото разследване се потвърди, че персулфати се произвеждат само от двама производители в Съюза. Те представляват 100 % от общото производство на Съюза по време на РПП. Двамата производители подкрепиха искането за преразглеждане и оказаха съдействие при разследването.

               (39)

               Следователно тези две дружества представляват промишлеността на Съюза по смисъла на член 4, параграф 1 и член 5, параграф 4 от основния регламент и ще бъдат наричани по-нататък „промишлеността на Съюза“.

         2.   Предварителни бележки

               (40)

               За да се запази поверителността съгласно член 19 от основния регламент, данните, които се отнасят до двамата производители от Съюза са представени под формата на индекси или диапазони от стойности.

               (41)

               Информацията относно вноса беше анализирана на равнище код по КН за трите основни вида на сходния продукт, амониев персулфат, натриев персулфат и калиев персулфат, и на ниво код по ТАРИК за четвъртия вид, калиев пероксимоносулфат. Анализът на вноса беше допълнен от данните, събрани в съответствие с член 14, параграф 6 от основния регламент.

         3.   Потребление на Съюза

               (42)

               Потреблението на Съюза беше установено на основата на обема на продажбите на промишлеността на Съюза на пазара на Съюза и на данни от Евростат за вноса, на ниво код по КН и код по ТАРИК.

               (43)

               Потреблението на Съюза през РПП е било малко по-високо в сравнение с началото на разглеждания период. Имало е увеличение от 22 %, наблюдавано между 2009 г. и 2010 г., но след това потреблението е отбелязало траен спад с около 18 %.

                  Таблица 1

                  Потребление

                           2009 г.

                           2010 г.

                           2011 г.

                           РПП

                           Потребление (в тонове)

                           25 000 — 35 000

                           35 000 — 45 000

                           35 000 — 45 000

                           25 000 — 35 000

                              Индекс (2009 г. = 100)

                              100

                              122

                              114

                              103

                              Източник: Отговори на въпросника, данни от Евростат, базата данни по член 14, параграф 6

         4.   Обем, цени и пазарен дял на вноса от КНР

               (44)

               Обемът и пазарният дял на вноса от КНР са анализирани въз основа на данни от Евростат и данните, събрани съгласно член 14, параграф 6 от основния регламент.

               (45)

               Сравнението на горепосочените бази данни показва, че целият внос от КНР е с произход от едно дружество, за което при първоначалното разследване беше установено, че не е извършвало дъмпинг. Вследствие на това пазарният дял на дъмпинговия внос от КНР и развитието на цените не могат да бъдат анализирани.

               (46)

               Освен това, тъй като китайските производители износители с наложени антидъмпингови мерки не са изнасяли разглеждания продукт за Съюза по време на РПП, не беше възможно да се изчисли подбиването на цените за КНР.

         5.   Внос от други трети държави

               (47)

               Обемът на вноса и цените и пазарният дял от други държави през разглеждания период са показани в таблицата по-долу. Те са определени въз основа на статистическа информация, предоставена на ниво код по КН и ТАРИК. Поради съображения за поверителност, както се обяснява в съображение 40 по-горе, цифрите, свързани с пазарния дял, са дадени под формата на индекси.

                  Таблица 2

                  Внос от други трети държави

                           2009 г.

                           2010 г.

                           2011 г.

                           РПП

                              Турция

                           Обем на вноса (в тонове)

                           2 326

                           3 002

                           2 360

                           3 026

                              Индекс (2009 г = 100)

                              100

                              129

                              101

                              130

                           Цена (EUR/тон)

                           1 137

                           1 010

                           1 130

                           1 158

                              Индекс (2009 г = 100)

                              100

                              89

                              99

                              102

                           Пазарен дял

                              Индекс

                           100

                           106

                           89

                           126

                              САЩ

                           Обем на вноса (в тонове)

                           3 662

                           3 951

                           4 156

                           2 556

                              Индекс (2009 г = 100)

                              100

                              108

                              114

                              70

                           Цена (EUR/тон)

                           1 053

                           1 170

                           1 201

                           1 099

                              Индекс (2009 г = 100)

                              100

                              111

                              114

                              104

                           Пазарен дял

                              Индекс

                           100

                           88

                           100

                           68

                              Други трети държави

                           Обем на вноса (в тонове)

                           1 652

                           1 605

                           1 420

                           1 105

                              Индекс (2009 г = 100)

                              100

                              97

                              86

                              67

                           Цена (EUR/тон)

                           1 443

                           1 518

                           1 605

                           1 738

                              Индекс (2009 г = 100)

                              100

                              105

                              111

                              120

                           Пазарен дял

                              Индекс

                           100

                           80

                           76

                           65

                              Общо трети страни

                           Обем на вноса (в тонове)

                           7 640

                           8 558

                           7 936

                           6 687

                              Индекс (2009 г = 100)

                              100

                              112

                              104

                              88

                           Цена (EUR/тон)

                           1 163

                           1 179

                           1 252

                           1 231

                              Индекс (2009 г = 100)

                              100

                              101

                              108

                              106

                           Пазарен дял

                              Индекс

                           100

                           92

                           91

                           85

                              Източник: Евростат и ТАРИК

               (48)

               Обемът на вноса от други трети държави на пазара на Съюза е намалял с около 12 % по време на разглеждания период, а средната цена се е увеличила с 6 % по време на същия период. Пазарният дял, изгубен от други трети страни, е бил зает частично от китайския внос и от промишлеността на Съюза. През същия период промишлеността на Съюза е отбелязала увеличение на цените средно със 7 %, както е посочено в съображение 64 по-долу.

         6.   Икономическо състояние на промишлеността на Съюза

   6.1.   Предварителни бележки

               (49)

               Съгласно член 3, параграф 5 от основния регламент Комисията проучи всички икономически фактори и показатели, които имат влияние върху състоянието на промишлеността на Съюза.

         6.2.   Производство, производствен капацитет и използване на капацитета

               (50)

               Производството на промишлеността на Съюза се е увеличило значително по време на разглеждания период. Това увеличение е било най-ясно изразено между 2009 г. и 2010 г., когато производството се е увеличило с 32 процентни пункта. След това то се е запазило стабилно, като е намаляло леко в периода между 2011 г. и РПП.

                  Таблица 3

                  Общо производство в Съюза

                           2009 г.

                           2010 г.

                           2011 г.

                           РПП

                           Производство (в тонове)

                           20 000 — 30 000

                           25 000 — 35 000

                           25 000 — 35 000

                           25 000 — 35 000

                              Индекс (2009 г = 100)

                              100

                              132

                              135

                              125

                              Източник: Отговори на въпросника

               (51)

               Производственият капацитет е останал стабилен през разглеждания период. Тъй като производството се е увеличило в периода 2009—2011 г., използването на капацитета е отбелязало общо увеличение от 34 %. Тази тенденция се е променила през РПП, тъй като спадът в производството е довел и до намаляване на използването на капацитета с шест процентни пункта, както е показано по-долу:

                  Таблица 4

                  Производство, капацитет и използване на капацитета

                           2009 г.

                           2010 г.

                           2011 г.

                           РПП

                           Производствен капацитет (в тонове)

                           35 000 — 45 000

                           35 000 — 45 000

                           35 000 — 45 000

                           35 000 — 45 000

                              Индекс (2009 г = 100)

                              100

                              101

                              101

                              101

                           Използване на капацитета

                           60 %

                           79 %

                           81 %

                           75 %

                              Индекс (2009 г = 100)

                              100

                              131

                              134

                              124

                              Източник: Отговори на въпросника

         6.3.   Складови наличности

               (52)

               Въпреки че нивото на складовите наличности на промишлеността на Съюза се е увеличило значително между 2009 г. и РПП, то остава сравнително ниско спрямо нивото на производство.

                  Таблица 5

                  Крайни запаси

                           2009 г.

                           2010 г.

                           2011 г.

                           РПП

                           Складови наличности в края на отчетния период (в тонове)

                           500 — 1 500

                           1 000 — 2 000

                           2 000 — 3 000

                           1 500 — 2 500

                              Индекс (2009 г = 100)

                              100

                              144

                              227

                              184

                              Източник: Отговори на въпросника

         6.4.   Обем на продажбите

               (53)

               Обемът на продажбите на промишлеността на Съюза на пазара на Съюза за несвързани клиенти е следвала тенденцията на потреблението, като е достигнала своята максимална стойност през 2010 г., след което е последвал спад през следващите години до края на РПП. За разглеждания период обемът на продажбите се е увеличил с 6 %.

                  Таблица 6

                  Продажби за несвързани клиенти

                           2009 г.

                           2010 г.

                           2011 г.

                           РПП

                           Обем (тонове)

                           15 000 — 25 000

                           20 000 — 30 000

                           20 000 — 30 000

                           15 000 — 25 000

                              Индекс (2009 г = 100)

                              100

                              122

                              113

                              106

                              Източник: Отговори на въпросника

         6.5.   Пазарен дял

               (54)

               Тъй като обемът на продажбите за Съюза е следвал тенденцията на потреблението, пазарният дял на промишлеността на Съюза се е запазил сравнително стабилен през разглеждания период.

                  Таблица 7

                  Пазарен дял на Съюза

                           2009 г.

                           2010 г.

                           2011 г.

                           РПП

                           Пазарен дял на промишлеността на Съюза

                           65 % — 75 %

                           65 % — 75 %

                           65 % — 75 %

                           65 % — 75 %

                              Индекс (2009 г = 100)

                              100

                              100

                              100

                              103

                              Източник: Отговори на въпросника, данни от Евростат и ТАРИК

         6.6.   Растеж

               (55)

               Както бе обяснено по-горе, нарастването на потреблението в Съюза е било ограничено до 3 процентни пункта по време на разглеждания период. Промишлеността на Съюза е постигнала леко увеличение на обема на своите продажби и пазарния си дял през същия период.

         6.7.   Заетост и производителност

               (56)

               Равнището на заетост за промишлеността на Съюза е останало стабилно между 2009 г. и РПП. Производителността на един работник, измерена като произведена продукция в тонове на заето лице, обаче се е увеличила видимо през този период в съответствие с тенденцията в производството. По-долу са представени подробни данни:

                  Таблица 8

                  Обща заетост и обща производителност в Съюза

                           2009 г.

                           2010 г.

                           2011 г.

                           РПП

                           Индекс на заетите лица

                           100

                           100

                           103

                           101

                           Индекс на производителността

                           100

                           132

                           131

                           124

                              Източник: Отговори на въпросника

         6.8.   Единични продажни цени

               (57)

               Единичните продажни цени на промишлеността на Съюза за несвързани клиенти в Съюза са нараснали със 7 % между 2009 г. и РПП. Това 7-процентно увеличение на средната продажна цена на промишлеността на Съюза може да се обясни с промяна в продуктовия асортимент, продаван по време на разглеждания период. Дори като се вземе предвид потенциалната разлика в продуктовия асортимент, тази цена е била значително по-висока от цената на съдействащия китайски производител за износа му за трети държави.

                  Таблица 9

                  Единична продажна цена на Съюза

                           2009 г.

                           2010 г.

                           2011 г.

                           РПП

                           Единична продажна цена на Съюза (EUR/тон)

                           1 100 — 1 300

                           1 100 — 1 300

                           1 200 — 1 400

                           1 200 — 1 400

                              Индекс (2009 г = 100)

                              100

                              100

                              105

                              107

                              Източник: Отговори на въпросника

         6.9.   Рентабилност

               (58)

               През 2009 г. рентабилността на промишлеността на Съюза е била близо до нулевата. След това, през периода 2010 г. — РПП, рентабилността се е запазила над 10 %. Внезапният скок в индекса на рентабилността между 2009 г. и 2010 г. се дължи на много ниската база през 2009 г., която е била критична година за промишлеността на Съюза. Отбелязаната през 2011 г. висока рентабилност е резултат от извънредна възможност за икономии, която няма да се повтори в бъдеще. Това вече се вижда в намаляването на рентабилността през РПП, което се запазва като тенденция.

                  Таблица 10

                  Рентабилност

                           2009 г.

                           2010 г.

                           2011 г.

                           РПП

                           Рентабилност на продажбите на Съюза

                              Индекс (2009 г = 100)

                              100

                              2 400

                              3 336

                              1 854

                              Източник: Отговори на въпросника

         6.10.   Инвестиции и възвръщаемост на инвестициите

               (59)

               Разследването показа, че промишлеността на Съюза е била в състояние да поддържа високо ниво на инвестициите за целия разглеждан период.

               (60)

               Възвръщаемостта на инвестициите следва тенденциите по отношение на рентабилността през 2009 г. и 2011 г., като няма представителна стойност, както е пояснено в съображение 58 по-горе.

                  Таблица 11

                  Инвестиции и възвръщаемост на инвестициите

                           Индекс (2009 г = 100)

                           2009 г.

                           2010 г.

                           2011 г.

                           РПП

                              Инвестиции

                              100

                              71

                              110

                              99

                              Възвръщаемост на инвестициите

                           100

                           3 166

                           4 647

                           2 455

                              Източник: Отговори на въпросника

         6.11.   Паричен поток и способност за привличане на капитали

               (61)

               Паричните потоци, които оказват въздействие върху способността на промишлеността да самофинансира дейностите си, изразени като процент от оборота от разглеждания продукт, са следвали тенденция, подобна на тази на рентабилността. Те са отбелязали значително подобрение до 2011 г., но са спаднали по време на РПП.

                  Таблица 12

                  Паричен поток

                           2009 г.

                           2010 г.

                           2011 г.

                           РПП

                           Паричен поток

                              Индекс (2009 г = 100)

                              100

                              288

                              381

                              172

                              Източник: Отговори на въпросника

         6.12.   Възнаграждения

               (62)

               Докато броят на лицата, заети в промишлеността на Съюза остава стабилен, тяхното възнаграждение се е увеличило с 12 % през разглеждания период.

         6.13.   Размер на дъмпинговия марж

               (63)

               Както е обяснено по-горе, по време на разглеждания период няма дъмпингов внос от КНР, поради което размерът на дъмпинговия марж не може да бъде определен.

         6.14.   Възстановяване от предишен дъмпинг

               (64)

               Като се вземе предвид липсата на дъмпингов внос на ниски цени от КНР, относително високата степен на използване на капацитета и нарастването на пазарния дял, постигнати от промишлеността на Съюза, нейното равнище на рентабилност и положителното развитие на някои финансови показатели, се заключава, че промишлеността на Съюза се е възстановила от въздействието на предишния дъмпинг по време на разглеждания период. Възстановяването обаче е станало наскоро, като се наблюдава известен спад на различните показатели за вредата, като например рентабилност, паричен поток, възвръщаемост на инвестициите и инвестициите на пазара на Съюза по време на РПП.

         7.   Заключение относно състоянието на промишлеността на Съюза

               (65)

               Разследването показа, че вносът на ниски цени от КНР на дъмпингови продукти на пазара на Съюза е спрял веднага след налагането на първоначалните мерки през 2007 г. и не е съществувал по време на разглеждания период и на РПП. Вносът от КНР на пазара на Съюза е с произход от единствения китайски производител, за когото по време на първоначалното разследване е установено, че не извършва дъмпинг. Това е позволило на промишлеността на Съюза да постигне високо ниво на производство, да увеличи обема на продажбите си, средните продажни цени, пазарния дял и своята рентабилност и да подобри цялостното си финансово състояние.

               (66)

               Поради това се стигна до заключението, че промишлеността на Съюза не е понесла съществена вреда по време на РПП. Предвид намаляването на потреблението и влошаването на някои показатели за вредата по време на РПП, както е описано по-горе, състоянието на промишлеността на Съюза все още е уязвимо.

         Д.   ВЕРОЯТНОСТ ОТ ПОВТОРНО ВЪЗНИКВАНЕ НА ВРЕДАТА

   1.   Предварителни бележки

               (67)

               С цел да се оцени вероятността от повторно възникване на вредата, ако се допусне срокът на действие на мерките да изтече, в съответствие с член 11, параграф 2 от основния регламент беше анализирано потенциалното въздействие на китайския внос върху пазара на Съюза и промишлеността на Съюза.

               (68)

               Анализът се съсредоточи върху свободния капацитет в КНР и поведението на китайските износители на пазарите на третите държави и на пазара на Съюза.

         2.   Свободен капацитет в КНР

               (69)

               Съгласно информацията, събрана и проверена по време на разследването, се счита, че в Китай е наличен капацитет за производство на разглеждания продукт в размер на около 100 хиляди тона. Освен това има няколко малки производители, разпръснати в страната, с които тази цифра става още по-голяма.

               (70)

               Поради липсата на съдействие от страна на китайските износители няма налична информация, показваща точния процент на свободния капацитет, който би могъл да бъде използван за износ на разглеждания продукт на пазара на Съюза. Разследването обаче показа, че единственият съдействащ китайски производител разполага със свободен капацитет от около 30 %. Екстраполирането на тази информация за всички китайски дружества би означавало, че понастоящем в КНР съществува свободен капацитет от над 30 хиляди тона.

               (71)

               Въз основа на гореизложеното, дори ако китайските дружества не работят с пълния си капацитет, 20 — 25 хиляди тона от разглеждания продукт биха могли да бъдат налични за износ от КНР. Предвид направените констатации и заключенията, посочени в съображения от 22 до 44 по-горе, е ясно, че ако действието на мерките не бъде продължено, наличният свободен капацитет в Китай ще бъде предназначен за износ за пазара на Съюза. Този потенциален допълнителен обем на износа следва да се разглежда в контекста на потреблението в Съюза от около 25 000 — 35 000 тона по време на РПП.

         3.   Износ от КНР

               (72)

               Както се посочва в съображение 20 по-горе, разследването показа, че китайския износ за трети държави се е осъществявал на дъмпингови цени. Освен това резултатите от преразглежданията с оглед изтичането на срока на действие на мерките, извършени от съответните органи в САЩ и в Индия, доведоха до препоръката действащите антидъмпингови мерки върху персулфати от КНР да бъдат продължени. В тази ситуация се очаква свободният производствен капацитет на китайските износители да се използва предимно за продуктите, предназначени за износ на пазара на Съюза, ако се допусне срокът на действие на мерките да изтече. Както се обяснява в съображение 32 по-горе, при положение, че доставките за други пазари на трети държави, които не са засегнати от мерките, вече са осигурени от дружества, които присъстват на тези пазари, целият свободен капацитет в КНР по всяка вероятност ще бъдат използван за износ на разглеждания продукт на пазара на Съюза.

               (73)

               Като се вземе предвид предишният дъмпингов внос от страна на китайските износители, довел до налагането на действащите мерки, и настоящият дъмпинг, упражняван от тях в трети държави, може да се направи заключението, че този износ за Съюза ще бъдат осъществен на дъмпингови цени.

               (74)

               Освен това, както се посочва в съображение 23 по-горе, следва да се припомни, че през периода 1995 — 2001 г. бяха наложени антидъмпингови мерки срещу износа на персулфати от КНР. Тъй като тези мерки не са били продължени, вносът от КНР е нараснал от по-малко от 200 тона през 2001 г. на почти 10 хиляди тона през 2006 г. и съответно е заел над 20 % от пазара на Съюза.

         4.   Заключение

               (75)

               С оглед на констатациите от разследването, а именно по отношение на свободния капацитет в КНР, продължаващия дъмпинг от страна на Китай за трети държави, ограничената възможност на китайските износители да продават на други основни пазари на трети държави, както и тяхната доказана способност да пренасочат износа си към пазара на Съюза, се счита, че отмяната на мерките би отслабила позицията на промишлеността на Съюза на нейния основен пазар и нанесената вреда би възникнала повторно поради евентуалния китайския внос на дъмпингови цени. Няма причини да се смята, че подобряването на резултатите на промишлеността на Съюза поради действащите мерки ще се запази или ще се засили, ако мерките бъдат отменени. Напротив, съществуват благоприятни условия за вероятното изместване на вноса от КНР към пазара на Съюза на дъмпингови цени и в значителни количества, което вероятно ще подкопае положителното развитие на пазара на Съюза, постигнато през разглеждания период. Евентуалният китайски дъмпингов внос би бил в състояние да упражни натиск върху продажните цени на промишлеността на Съюза, вследствие на което тя ще изгуби пазарен дял и това би оказало отрицателно въздействие върху финансовите резултати на промишлеността на Съюза, която все още е нестабилна, както се обяснява в съображение 66 по-горе.

         Е.   ИНТЕРЕС НА СЪЮЗА

   1.   Въведение

               (76)

               В съответствие с член 21 от основния регламент беше разгледан въпросът дали запазването на съществуващите мерки би било в противоречие с интереса на Съюза като цяло. Определянето на интереса на Съюза се извърши въз основа на оценка на интересите на различните съответни субекти, а именно промишлеността от Съюза, вносителите и ползвателите. На заинтересованите страни бе предоставена възможност да изразят становището си съгласно член 21, параграф 2 от основния регламент.

               (77)

               Тъй като настоящото разследване е преразглеждане на съществуващите мерки, това даде възможност за оценка на евентуално несъразмерно отрицателно въздействие на съществуващите антидъмпингови мерки върху заинтересованите страни.

         2.   Интерес на промишлеността на Съюза

               (78)

               В съображение 70 по-горе беше заключено, че състоянието на промишлеността на Съюза вероятно ще се влоши значително, ако се допусне срокът на действие на мерките да изтече. Следователно продължаването на мерките ще бъде от полза за промишлеността на Съюза, тъй като така производителите от Съюза ще са в състояние да поддържат обема на своите продажби, пазарния си дял, рентабилността и положителното икономическо състояние на промишлеността като цяло. Съответно прекратяването на мерките би застрашило сериозно жизнеспособността на промишлеността на Съюза, тъй като има причини да се очаква пренасочване на вноса от КНР към пазара на Съюза на дъмпингови цени и в значителни обеми, което би довело до повторно възникване на вредата.

         3.   Интерес на ползвателите

               (79)

               Нито един от 44-те ползватели, с които беше установен контакт, не предостави отговори на въпросника и не оказа съдействие. Ползвателите не оказаха съдействие и при първоначалното разследване. При липсата на заинтересованост от страна на ползвателите се стигна до заключението, че запазването на мерките няма да засегне техния интерес. Освен това разследването показа, че въздействието на разглеждания продукт върху разходите за производните продукти е твърде ограничено и запазването на мерките няма да има отрицателно въздействие върху сектора на ползвателите на продукта. Разследването също така разкри, че поради естеството на продукта, както и поради наличието на няколко източника на доставки на пазара, ползвателите могат лесно да сменят доставчиците си.

         4.   Интерес на вносителите

               (80)

               Нито един от 14-те вносители, с които беше установен контакт, не предостави отговори на въпросника и не оказа съдействие. Вносителите не оказаха съдействие и при първоначалното разследване. При липсата на заинтересованост от страна на вносителите се стигна до заключението, че запазването на мерките няма да засегне техния интерес. Разследването разкри, че вносителите могат лесно да закупуват от различни източници, които понастоящем съществуват на пазара, по-специално от промишлеността на Съюза, износителите от САЩ и китайските износители, които продават на недъмпингови цени.

         5.   Заключение

               (81)

               С оглед на гореизложеното се стигна до заключението, че няма наложителни причини, свързани с интереса на Съюза, настоящите антидъмпингови мерки да не бъдат запазени.

         Ж.   АНТИДЪМПИНГОВИ МЕРКИ

               (82)

               Всички страни бяха информирани за основните факти и съображения, на които се основава намерението да се препоръча запазване на съществуващите мерки. Също така на страните беше даден срок да представят коментарите си след разгласяване на тази информация. Изявленията и мненията им бяха надлежно взети предвид, когато това беше обосновано.

               (83)

               От гореизложеното следва, че както е предвидено в член 11, параграф 2 от основния регламент, антидъмпинговите мерки, които са приложими към вноса на определени пероксосулфати (персулфати) с произход от КНР и са наложени с Регламент (ЕО) № 1184/2007 на Съвета, следва да се запазят.

               (84)

               За да се сведат до минимум рисковете от заобикаляне, породени от голямата разлика в митническите ставки, се счита, че в този случай са необходими специални мерки, за да се гарантира правилното прилагане на антидъмпинговите мита. Тези специални мерки, които се отнасят само за дружествата, за които е предвидено индивидуално мито, включват следното: на митническите органи на държавите членки трябва да се представи валидна търговска фактура, която да отговаря на изискванията по приложението към настоящия регламент. Към вноса, който не е придружен от такава фактура, се прилага остатъчното антидъмпингово мито, приложимо за всички други производители.

         ПРИЕ НАСТОЯЩИЯ РЕГЛАМЕНТ:
   Член 1
   1.   Налага се окончателно антидъмпингово мито върху вноса на пероксосулфати (персулфати), в това число калиев пероксимоносулфат сулфат, които попадат под кодове по КН 2833 40 00 и ex 2842 90 80 (код по ТАРИК 2842908020) и са с произход от Китайската народна република.
   2.   Ставката на окончателното антидъмпингово мито, приложима към нетната цена франко границата на Съюза преди обмитяване на продуктите, описани в параграф 1 и произвеждани от посочените по-долу дружества, е, както следва:

               Дружество

               Антидъмпингово мито

               Допълнителен код по ТАРИК

               ABC Chemicals (Shanghai) Co., Ltd., Shanghai

               0,0 %

               A820

               United Initiators Shanghai Co., Ltd

               24,5 %

               A821

               Всички останали дружества

               71,8 %

               A999

         3.   Прилагането на индивидуалните митнически ставки, определени за дружествата, изброени в параграф 2, зависи от представянето пред митническите органи на държавите членки на валидна търговска фактура, която отговаря на изискванията, определени в приложението. Ако такава фактура не се представи, се прилага митническата ставка, приложима за категорията „всички останали дружества“.
   4.   Освен ако не е предвидено друго, се прилагат действащите разпоредби относно митата.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 декември 2013 година.

            За Съвета

            Председател

         J. NEVEROVIC

      (1)  ОВ L 343, 22.12.2009 г., стр. 51.

      (2)  ОВ L 265, 11.10.2007 г., стр. 1.

      (3)  ОВ C 305, 10.10.2012 г., стр. 15.

      (4)  Припомня се, че съгласно Регламент (ЕО) № 1184/2007, който наложи окончателно антидъмпингово мито върху вноса на пероксосулфати с произход от Китайската народна република, Тайван и Съединените американски щати, наименованието на дружеството United Initiators Shanghai Co., Ltd. е било Degussa-AJ (Shanghai) Initiators Co., Ltd., Шанхай. Промяната на наименованието се дължи на промяна на собствеността през 2008 г.

      (5)  № A-570-847 (преразглеждане).

      (6)  Дружеството, посочено в същото съображение, не се подлага отново на проверка при настоящото преразглеждане с оглед изтичане срока на действие на антидъмпинговите мерки, тъй като първоначалното разследване е установило нулево мито за това дружество (Регламент (ЕО) № 1184/2007).

      ПРИЛОЖЕНИЕ
      Върху валидната търговска фактура, посочена в член 1, параграф 3, трябва да фигурира декларация, подписана от служител на субекта, издал търговската фактура, в следния формат:

                  (1)

                  Име и длъжност на служителя на субекта, издал търговската фактура.

                  (2)

                  Следната декларация: „Аз, долуподписаният(ата), удостоверявам, че (обем) пероксосулфати, продадени за износ за Европейския съюз и включени в настоящата фактура, са произведени от (наименование и адрес на дружеството) (допълнителен код по ТАРИК) в Китайската народна република. Декларирам, че предоставената в настоящата фактура информация е пълна и вярна.“

            Дата и подпис


title: Регламент за изпълнение (ЕС) № 550/2012 на Комисията от 25 юни 2012 година за изменение на представителните цени и размера на допълнителните вносни мита за някои продукти от сектора на захарта, определени с Регламент за изпълнение (ЕС) № 971/2011 за 2011/2012 пазарна година

text:
               26.6.2012

               BG

               Официален вестник на Европейския съюз

               L 165/43

         РЕГЛАМЕНТ ЗА ИЗПЪЛНЕНИЕ (ЕС) № 550/2012 НА КОМИСИЯТА
   от 25 юни 2012 година
   за изменение на представителните цени и размера на допълнителните вносни мита за някои продукти от сектора на захарта, определени с Регламент за изпълнение (ЕС) № 971/2011 за 2011/2012 пазарна година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 951/2006 на Комисията от 30 юни 2006 г. за определяне на подробни правила за прилагането на Регламент (ЕО) № 318/2006 на Съвета по отношение на търговията с трети страни в сектора на захарта (2), и по-специално член 36, параграф 2, втора алинея, второ изречение от него,
   като има предвид, че:

               (1)

               Размерите на представителните цени и на допълнителните вносни мита, приложими за бяла захар, сурова захар и някои сиропи, за пазарната 2011/2012 година са определени с Регламент за изпълнение (ЕС) № 971/2011 на Комисията (3). Посочените цени и мита са последно изменени с Регламент за изпълнение (ЕС) № 526/2012 на Комисията (4).

               (2)

               Данните, с които Комисията разполага понастоящем, налагат изменение на посочените размери съгласно член 36 от Регламент (ЕО) № 951/2006.

               (3)

               С оглед на необходимостта да се осигури възможно най-бързо прилагане на дадената мярка след предоставянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Представителните цени и допълнителните вносни мита, приложими за продуктите, посочени в член 36 от Регламент (ЕО) № 951/2006, определени с Регламент за изпълнение (ЕС) № 971/2011 за пазарната 2011/2012 година, се изменят съгласно приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 юни 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  ОВ L 254, 30.9.2011 г., стр. 12.

      (4)  ОВ L 160, 21.6.2012 г., стр. 16.

      ПРИЛОЖЕНИЕ

         Изменени размери на представителните цени и на допълнителните вносни мита за бяла захар, сурова захар и продукти с код по КН 1702 90 95, приложими от 26 юни 2012 година

                  (В евро)

                  Код по КН

                  Размер на представителната цена за 100 kg нето от съответния продукт

                  Размер на допълнителното мито за 100 kg нето от съответния продукт

                  1701 12 10 (1)

                  37,58

                  0,00

                  1701 12 90 (1)

                  37,58

                  3,33

                  1701 13 10 (1)

                  37,58

                  0,01

                  1701 13 90 (1)

                  37,58

                  3,63

                  1701 14 10 (1)

                  37,58

                  0,01

                  1701 14 90 (1)

                  37,58

                  3,63

                  1701 91 00 (2)

                  46,85

                  3,41

                  1701 99 10 (2)

                  46,85

                  0,28

                  1701 99 90 (2)

                  46,85

                  0,28

                  1702 90 95 (3)

                  0,47

                  0,23

         (1)  Определяне на стандартното качество, както е посочено в приложение IV, точка III от Регламент (ЕО) № 1234/2007.

         (2)  Определяне за стандартното качество, както е посочено в приложение IV, точка II от Регламент (ЕО) № 1234/2007.

         (3)  Определяне за 1 % съдържание на захароза.


title: Регламент за изпълнение (ЕС) 2017/987 на Комисията от 30 май 2017 година за вписване на название в регистъра на защитените наименования за произход и защитените географски указания [Ail violet de Cadours (ЗНП)]

text:
               13.6.2017

               BG

               Официален вестник на Европейския съюз

               L 149/1

         РЕГЛАМЕНТ ЗА ИЗПЪЛНЕНИЕ (ЕС) 2017/987 НА КОМИСИЯТА
   от 30 май 2017 година
   за вписване на название в регистъра на защитените наименования за произход и защитените географски указания [Ail violet de Cadours (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявката за регистрация на наименованието „Ail violet de Cadours“, подадена от Франция, бе публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения по член 51 от Регламент (ЕС) № 1151/2012, наименованието „Ail violet de Cadours“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Ail violet de Cadours“ (ЗНП).
   Наименованието по първа алинея се използва за идентифициране на продукт от клас 1.6. Плодове, зеленчуци и зърнени храни, пресни или преработени, от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 май 2017 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 41, 8.2.2017 г., стр. 22.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 703/2013 на Комисията от 23 юли 2013 година за установяване на стандартни стойности при внос с цел определяне на входната цена на някои плодове и зеленчуци

text:
               24.7.2013

               BG

               Официален вестник на Европейския съюз

               L 199/5

         РЕГЛАМЕНТ ЗА ИЗПЪЛНЕНИЕ (ЕС) № 703/2013 НА КОМИСИЯТА
   от 23 юли 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 юли 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  131,1

                  ZZ

                  131,1

                  0805 50 10

                  AR

                  87,6

                  TR

                  70,0

                  UY

                  86,4

                  ZA

                  88,6

                  ZZ

                  83,2

                  0806 10 10

                  CL

                  51,4

                  EG

                  168,7

                  TR

                  169,6

                  ZZ

                  129,9

                  0808 10 80

                  AR

                  168,0

                  BR

                  112,4

                  CL

                  124,1

                  CN

                  95,8

                  NZ

                  134,2

                  US

                  165,4

                  ZA

                  158,0

                  ZZ

                  136,8

                  0808 30 90

                  AR

                  96,7

                  CL

                  140,8

                  CN

                  77,3

                  NZ

                  162,9

                  TR

                  174,5

                  ZA

                  118,8

                  ZZ

                  128,5

                  0809 10 00

                  TR

                  192,1

                  ZZ

                  192,1

                  0809 29 00

                  TR

                  313,7

                  ZZ

                  313,7

                  0809 30

                  TR

                  178,6

                  ZZ

                  178,6

                  0809 40 05

                  BA

                  58,4

                  MK

                  99,6

                  TR

                  118,8

                  XS

                  95,4

                  ZZ

                  93,1

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 747/2013 на Комисията от 1 август 2013 година за установяване на стандартни стойности при внос с цел определяне на входната цена на някои плодове и зеленчуци

text:
               2.8.2013

               BG

               Официален вестник на Европейския съюз

               L 206/4

         РЕГЛАМЕНТ ЗА ИЗПЪЛНЕНИЕ (ЕС) № 747/2013 НА КОМИСИЯТА
   от 1 август 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 август 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0707 00 05

                  TR

                  147,7

                  ZZ

                  147,7

                  0709 93 10

                  TR

                  120,5

                  ZZ

                  120,5

                  0805 50 10

                  AR

                  86,0

                  BO

                  73,4

                  CL

                  73,3

                  TR

                  71,0

                  UY

                  86,3

                  ZA

                  96,7

                  ZZ

                  81,1

                  0806 10 10

                  CL

                  140,3

                  EG

                  219,0

                  MA

                  158,2

                  MX

                  242,3

                  TR

                  178,0

                  ZZ

                  187,6

                  0808 10 80

                  AR

                  166,8

                  BR

                  115,9

                  CL

                  113,6

                  CN

                  96,3

                  NZ

                  136,1

                  US

                  149,4

                  ZA

                  119,8

                  ZZ

                  128,3

                  0808 30 90

                  AR

                  133,4

                  CL

                  147,5

                  NZ

                  177,1

                  TR

                  159,1

                  ZA

                  115,5

                  ZZ

                  146,5

                  0809 29 00

                  CA

                  303,6

                  TR

                  340,3

                  ZZ

                  322,0

                  0809 30

                  TR

                  149,1

                  ZZ

                  149,1

                  0809 40 05

                  BA

                  56,0

                  XS

                  61,9

                  ZZ

                  59,0

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2017/1169 на Комисията от 26 юни 2017 година относно класирането на някои стоки в Комбинираната номенклатура

text:
                  1.7.2017

                  BG

                  Официален вестник на Европейския съюз

                  L 170/56

            РЕГЛАМЕНТ ЗА ИЗПЪЛНЕНИЕ (ЕС) 2017/1169 НА КОМИСИЯТА
      от 26 юни 2017 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
      като има предвид, че:

                  (1)

                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.

                  (2)

                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

                  (3)

                  В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

                  (4)

                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.

                  (5)

                  Мерките, предвидени в настоящия регламент, са в съответствие със становището на Комитета по Митническия кодекс,

            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 26 юни 2017 година.

               За Комисията,

               от името на председателя,

            Stephen QUEST

               Генерален директор

               Генерална дирекция „Данъчно облагане и митнически съюз“

         (1)  ОВ L 269, 10.10.2013 г., стр. 1.

         (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).

         ПРИЛОЖЕНИЕ

                     Описание на стоките

                     Класиране
                     (код по КН)

                     Основания

                     (1)

                     (2)

                     (3)

                     Изделие под форма на топка (т. н. „пейнтбол“), изработено от твърда желатинова капсула, съдържаща боя на водна основа.
                     То е предназначено за използване като заряд за пушка с пейнтбол (въздушна пушка със скорост на изстрела 91 метра в секунда) в играта за много участници „пейнтбол“.
                     Вж. изображенията (*1).

                     9306 90 90

                     Класирането се определя от общи правила 1 и 6 за тълкуване на Комбинираната номенклатура, бележка 1, буква т) към глава 95 и описанието на кодове по КН 9306 , 9306 90  и 9306 90 90 .
                     Изделието е разработено като заряд за пушка с пейнтбол, която представлява въздушна пушка от позиция 9304  поради своята голяма скорост на изстрела (вж. Регламент (ЕО) № 242/96 на Комисията (ОВ L 31, 9.2.1996 г., стр. 16).
                     Пейнтболът представлява заряд, използван за стреляне с въздушни пушки, който е подобен на сачми или стрелички. Следователно пейнтболът представлява друг вид боеприпаси (вж. също Обяснителните бележки към Хармонизираната система за позиция 9306 , буква А), 3).
                     Поради това класирането като продукт от глава 95 се изключва по силата на забележка 1,буква т) към посочената глава.
                     Следователно изделието трябва да бъде класирано в код по КН 9306 90 90  като снаряд.

            (*1)  Изображенията са само за информация.


title: Регламент за изпълнение (ЕС) № 901/2013 на Комисията от 19 септември 2013 година за установяване на стандартни стойности при внос с цел определяне на входната цена на някои плодове и зеленчуци

text:
               20.9.2013

               BG

               Официален вестник на Европейския съюз

               L 250/32

         РЕГЛАМЕНТ ЗА ИЗПЪЛНЕНИЕ (ЕС) № 901/2013 НА КОМИСИЯТА
   от 19 септември 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 септември 2013 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  45,6

                  XS

                  46,1

                  ZZ

                  45,9

                  0707 00 05

                  MK

                  46,1

                  TR

                  121,6

                  ZZ

                  83,9

                  0709 93 10

                  TR

                  134,6

                  ZZ

                  134,6

                  0805 50 10

                  AR

                  125,2

                  CL

                  140,4

                  IL

                  142,1

                  TR

                  117,7

                  UY

                  113,9

                  ZA

                  117,4

                  ZZ

                  126,1

                  0806 10 10

                  EG

                  187,8

                  TR

                  157,7

                  ZZ

                  172,8

                  0808 10 80

                  AR

                  100,7

                  BA

                  105,9

                  BR

                  41,7

                  CL

                  109,8

                  CN

                  66,9

                  NZ

                  139,2

                  US

                  143,0

                  ZA

                  102,1

                  ZZ

                  101,2

                  0808 30 90

                  AR

                  231,4

                  CL

                  29,5

                  CN

                  82,5

                  TR

                  132,4

                  ZZ

                  119,0

                  0809 30

                  TR

                  125,5

                  ZZ

                  125,5

                  0809 40 05

                  BA

                  38,9

                  XS

                  46,6

                  ZZ

                  42,8

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2015/1845 на Комисията от 14 октомври 2015 година за определяне на лихвените проценти за отчетната 2016 година на ЕФГЗ, които да се прилагат за изчисляване на разходите за финансиране на интервенционните мерки, обхващащи закупуване, съхранение и пласмент на запасите

text:
               15.10.2015

               BG

               Официален вестник на Европейския съюз

               L 268/7

         РЕГЛАМЕНТ ЗА ИЗПЪЛНЕНИЕ (ЕС) 2015/1845 НА КОМИСИЯТА
   от 14 октомври 2015 година
   за определяне на лихвените проценти за отчетната 2016 година на ЕФГЗ, които да се прилагат за изчисляване на разходите за финансиране на интервенционните мерки, обхващащи закупуване, съхранение и пласмент на запасите
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 20, параграфи 1 и 4 от него,
   след консултации с Комитета по земеделските фондове,
   като има предвид, че:

               (1)

               В член 3, параграф 1, буква а) от Делегиран регламент (ЕС) № 906/2014 на Комисията (2) се посочва, че разходите за финансиране, направени от държавите членки за набиране на средства за закупуване на продукти, се определят в съответствие с методите, посочени в приложение I към същия регламент.

               (2)

               В точка I.1 от приложение I към Делегиран регламент (ЕС) № 906/2014 се посочва, че въпросните разходи за финансиране се изчисляват въз основа на единен лихвен процент за Съюза, който се определя от Комисията в началото на всяка отчетна година. Този лихвен процент съответства на средната стойност на срочните лихвени проценти Euribor за 3 месеца и 12 месеца, регистрирани през шестмесечния референтен период, определян от Комисията, преди нотификацията от държавите членки, предвидена в точка I.2, първи параграф от същото приложение, с тегло съответно една трета и две трети.

               (3)

               Освен това съгласно точка I.2, втора алинея от приложение I към Делегиран регламент (ЕС) № 906/2014 при липсата на нотификация от държава членка във вида и срока, посочени в първа алинея от същата точка, се смята, че платимият лихвен процент за тази държава членка е 0 %. Ако дадена държава членка декларира, че не е имала никакви лихвени разходи, тъй като през референтния период не е имала селскостопански продукти в публични складове, Комисията определя посочения лихвен процент в съответствие с трети параграф от същата точка.

               (4)

               Съгласно точка I.3 от приложение I към Делегиран регламент (ЕС) № 906/2014 лихвеният процент, определен въз основа на точка I.2 от посоченото приложение, се сравнява с единния лихвен процент, определен въз основа на точка I.1 от същото приложение. Приложимият за всяка държава лихвен процент е по-ниският от тези два лихвени процента.

               (5)

               Тъй като през шестмесечния референтен период януари—юни 2015 г. (считан от Комисията за представителен по отношение на операциите на публично съхранение) нямаше селскостопански продукти в публични складове, от държавите членки не беше поискано да направят нотификации по точка I.2, първа алинея от приложение I към Делегиран регламент (ЕС) № 906/2014.

               (6)

               Лихвените проценти, приложими за отчетната 2016 година на ЕФГЗ, следва да се определят, като се вземат предвид тези различни фактори,

         ПРИЕ НАСТОЯЩИЯ РЕГЛАМЕНТ:
   Член 1
   Лихвените проценти, предвидени в приложение I към Делегиран регламент (ЕС) № 906/2014 в съответствие с член 3, параграф 1, буква а) от същия регламент, за разходите за финансиране, направени от държавите членки за набиране на средства за закупуване на продукти, осчетоводяеми за отчетната 2016 година на Европейския фонд за гарантиране на земеделието (ЕФГЗ), се определят на единния лихвен процент в размер на 0,1 %.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   Прилага се от 1 октомври 2015 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 октомври 2015 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 549.

      (2)  Делегиран регламент (ЕС) № 906/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на разходи за публична интервенция (ОВ L 255, 28.8.2014 г., стр. 1).


title: Регламент за изпълнение (ЕС) 2017/911 на Комисията от 24 май 2017 година за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин

text:
               30.5.2017

               BG

               Официален вестник на Европейския съюз

               L 139/28

         РЕГЛАМЕНТ ЗА ИЗПЪЛНЕНИЕ (ЕС) 2017/911 НА КОМИСИЯТА
   от 24 май 2017 година
   за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти и за отмяна на регламенти (ЕО) № 1216/2009 и (ЕО) № 614/2009 на Съвета (2), и по-специално член 5, параграф 6, буква а) от него,
   като има предвид, че:

               (1)

               С Регламент (ЕО) № 1484/95 на Комисията (3) се определят правилата за прилагане на системата на допълнителни вносни мита и представителните цени в секторите на птичето месо и яйцата, както и за яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо и яйцата, както и за яйчния албумин, показва, че се налага да бъдат променени представителните цени при внос на някои продукти, като се има предвид разликата в цените в зависимост от произхода.

               (3)

               Поради това Регламент (ЕО) № 1484/95 следва да бъде изменен.

               (4)

               С оглед на необходимостта да се осигури възможно най-бързото прилагане на тази мярка след предоставянето на актуализираните данни, е целесъобразно настоящият регламент да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 май 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 150, 20.5.2014 г., стр. 1.

      (3)  Регламент (ЕО) № 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на представителни цени в секторите птиче месо и яйца и за яйчен албумин, и за отмяна на Регламент № 163/67/ЕИО (ОВ L 145, 29.6.1995 г., стр. 47).

      ПРИЛОЖЕНИЕ
      „
            ПРИЛОЖЕНИЕ I

                        Код по КН

                        Описание на стоките

                        Представителна цена
                        (EUR/100 kg)

                        Обезпечение по член 3
                        (EUR/100 kg)

                        Произход (1)

                        0207 12 10

                        Неразфасовани замразени „пилета 70 %“

                        126,2

                        0

                        AR

                        0207 12 90

                        Неразфасовани замразени „пилета 65 %“

                        120,8

                        0

                        AR

                        151,5

                        0

                        BR

                        0207 14 10

                        Обезкостени замразени разфасовки от петли или кокошки

                        256,5

                        13

                        AR

                        196,6

                        32

                        BR

                        297,0

                        1

                        CL

                        211,7

                        27

                        TH

                        0207 27 10

                        Обезкостени замразени разфасовки от пуйки

                        342,0

                        0

                        BR

                        319,5

                        0

                        CL

                        0408 91 80

                        Яйца без черупки, сушени

                        350,0

                        0

                        AR

                        1602 32 11

                        Приготвени храни от петли или кокошки без топлинна обработка

                        214,8

                        22

                        BR

                  “

         (1)  Номенклатура на държавите съгласно Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „друг произход“.


title: Регламент за изпълнение (ЕС) 2016/874 на Комисията от 1 юни 2016 година за изменение на Регламент за изпълнение (ЕС) 2015/943 относно спешни мерки за преустановяване на вноса на сушен фасул от Нигерия (Текст от значение за ЕИП)

text:
               2.6.2016

               BG

               Официален вестник на Европейския съюз

               L 145/18

         РЕГЛАМЕНТ ЗА ИЗПЪЛНЕНИЕ (ЕС) 2016/874 НА КОМИСИЯТА
   от 1 юни 2016 година
   за изменение на Регламент за изпълнение (ЕС) 2015/943 относно спешни мерки за преустановяване на вноса на сушен фасул от Нигерия
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 53, параграф 1 от него,
   като има предвид, че:

               (1)

               В Регламент (ЕО) № 178/2002 са установени общите принципи на законодателството в областта на храните като цяло, и в частност — тяхната безопасност, на равнището на Съюза и на национално равнище. В него се предвиждат спешни мерки, които да бъдат предприети от Комисията, когато са налице доказателства, че внесени от трета страна храни биха могли да представляват сериозен риск за здравето на човека.

               (2)

               С Регламент за изпълнение (ЕС) 2015/943 на Комисията (2) се забранява вносът на сушен фасул от Нигерия, деклариран с код по КН 0713 39 00, като тази забрана е продиктувана от многобройните случаи на замърсяване с неразрешеното активно вещество дихлорвос, чиито равнища са значително по-високи от острата референтна доза, определена временно от Европейския орган за безопасност на храните. В очакване Нигерия да въведе подходящи мерки за управление на риска, забраната следва да се прилага до 30 юни 2016 г.

               (3)

               След въвеждането на забраната за внос, чрез Системата за бързо предупреждение за храни и фуражи бяха изпратени уведомления относно сушения фасул с произход от Нигерия, деклариран с кодове по КН 0713 35 00 и 0713 90 00, при който бе установено замърсяване с дихлорвос. Поради това обхватът на действащата забрана следва да се разшири така, че тя да включва и посочените два допълнителни кода.

               (4)

               Предвид продължаващото наличие на дихлорвос във внасяния от Нигерия сушен фасул и етапа на изпълнение от нейна страна на план за действие за всеобхватна борба с вредителите и максимално допустимите граници на остатъчни вещества от пестициди, може да се направи изводът, че спазването на изискванията на законодателството в областта на храните по отношение на остатъчните вещества от пестициди няма да бъде постигнато в кратки срокове.

               (5)

               Поради това продължителността на забраната за внос следва да се удължи за допълнителен период от три години, за да се даде възможност на Нигерия да приложи подходящи мерки за управление на риска и да предостави необходимите гаранции.

               (6)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член единствен
   Регламент за изпълнение (ЕС) 2015/943 се изменя, както следва:

               1)

               Член 1 се заменя със следното:
               „Член 1
               Настоящият регламент се прилага за всички видове сушен фасул с произход от Нигерия, деклариран с кодове по КН 0713 35 00, 0713 39 00 и 0713 90 00.“

               2)

               Член 5 се заменя със следното:
               „Член 5
               Настоящият регламент влиза в сила в деня след деня на публикуването му в Официален вестник на Европейския съюз.
               Той се прилага до 30 юни 2019 г.“

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 юни 2016 година.

            За Комисията

            Председател

         Jean-Claude JUNCKER

      (1)  ОВ L 31, 1.2.2002 г., стр. 1.

      (2)  Регламент за изпълнение (ЕС) 2015/943 на Комисията от 18 юни 2015 г. относно спешни мерки за преустановяване на вноса на сушен фасул от Нигерия и за изменение на приложение I към Регламент (ЕО) № 669/2009 (ОВ L 154, 19.6.2015 г., стр. 8).